DIPLOMAȚIE MILITARA 


CEREMONIA CEAIULUI 


XW General de brigadă (r) Mitică DETOT 


Fost ataşat militar în Ţara Soarelui Răsare în ultimii ani ai regimului comunist de la noi, generalul 
de brigadă ing. (r) Mitică Detot va dărui literaturii militare după Revoluţie, când situaţia i-a permis, 
sute de pagini de memorialistică inspirate din „universul nipon", cum se exprima cineva, valorificând 
astfel, în mod fericit, o şansă pe care nu orice militar al armatei române a avut-o, îndeosebi în acele 
vremuri destul de... închistate. Redactate la finele anului 1990 şi apărute integral acum, sub denumirea 
Cunoscând Japonia. Memoriile unui ataşat militar (1975-1987) la Editura Pastel, Braşov 
(două volume de 344 pagini plus 32 cu ilustraţii parţial color, respectiv 296 cu 32), publicate fragmentar 
şi în alte volume editate între timp, printre care Misiune în Ţara Soarelui Răsare (1992) şi 
Japonia, un miracol perpetuu (1996), amintirile lui Mitică Detot sunt dovada că armata română 
dintotdeauna a dat ţării nu doar profesionişti ai sabiei, ci şi ai condeiului, dar, totodată, şi omagiul 
adus unui popor admirabil, cu o cultură şi civilizaţie fără egal, dar cunoscut nouă mai degrabă din 
romanele lui James Clavell (1924-1994), decât din perspectivă românească. Cu atât mai bine-venite 
sunt cărţile camaradului nostru din care vă prezentăm aici un scurt fragment. (D.G.) 


m părăsit marele Parc al 

Păcii cu sufletul încărcat 

de impresii şi reamintiri, 
răscolite şi însufleţite de contem- 
plarea locului. 

Numai că gazdele ne-au ajutat să 
ne recăpătăm starea de spirit 
normală. Am fost invitaţi la o casă de 
ceai, pentru a participa la ceremonia 
ceaiului. 

Casa de ceai era situată în 
mijlocul unei grădini japoneze de o 
rară frumuseţe, care oferea un aspect 
deconectant, de pace şi linişte. Ne-am 
descălţat la intrare, primind papucii 
tradiţionali. Casa, construită din lemn 
de brad, zveltă şi proaspătă, avea 
interiorul pardosit cu tatami, fără 
mobilă, cu pereţii tapetaţi cu tablouri 
înfăţişând scene idilice din peisajul 
japonez şi caligrafii. Domnea o 
curăţenie absolută şi un miros plăcut 
de substanţe aromate arse. 

Am fost întâmpinați de stăpâna 
casei, îmbrăcată într-un chimono viu 
colorat, şi de patru ajutoare ale ei, 
îmbrăcate în chimonouri de culoare 
albă şi înfăşurate cu brâuri colorate. 
După plecăciunile de rigoare, ne-au 
condus în camera de ceremonie, 
largă şi luminoasă, tot fără mobilă şi 
cu tatami pe pardoseală. Ne-am aşezat 
pe o latură, stând pe şezut, cu 
picioarele îndoite sub noi, conform 
stilului japonez. Eu eram cap de rând, 
fiind considerat oaspete principal. 

Fetele în chimono alb au adus pe 
rând obiectele necesare preparării 
ceaiului, după toate regulile cere- 
moniei. Un vas cu apă fierbinte 
(kama), un bol din ceramică pentru 
prepararea ceaiului (chawan), un 
pămătuf (chasen), o cană cu apă 
pentru a completa apa din kama sau 

pentru a spăla bolul şi pămătuful, un 
vas pentru vărsarea apei utilizată la 
spălare, o ceşcuță cu ceai verde 
(usuki) şi o linguriţă cu coadă lungă 
pentru luarea ceaiului verde din 
usuki, (chashaku). 


oate acestea au fost 
aranjate într-o ordine 
funcţională, folosindu-se 


un ceremonial obligatoriu. Fiecare 
fată în chimono intra în încăpere, 
ceaiului făcea o înclinare de salut, se 
deplasa pe locul preparării ceaiului, 
se lăsa pe vine şi depunea obiectul pe 
locul prestabilit, se ridica, repeta 
plecăciunea de salut şi apoi ieşea din 
încăpere. 

După ce toate obiectele au fost 
puse la locul lor, stăpâna casei şi cele 
patru ajutoare s-au aliniat pe un 
singur rând, în faţa noastră, şezând 
după obiceiul japonez. La o comandă, 

toate cinci au efectuat o plecăciune, 
până ce fruntea a atins covorul de 
tatami. Era expresia înaltei preţuiri 
acordate oaspeţilor. Le-am răspuns şi 
noi cu câte o înclinare. 

Stăpâna casei a început să prepare 
ceaiul. Făcea totul rar, cu eleganţă, într-o 
ordine riguroasă, secondată de 
ajutoarele sale, şi într-o linişte perfectă. 

A turnat apă din kama în 
chawan, a luat ceai verde cu 
chashaku din usuki şi l-a pus în 
chawan. A luat pămătuful chasen şi 
a început să amestece ceaiul cu 
mişcări delicate. Când a apreciat că 
ceaiul era gata, l-a turnat în ceşti de 
porțelan, fără toarte, cu ornamente 
în culori imprimate pe ele şi cu un 
aspect deosebit de elegant. 


1980 - 
Cu 
ofițeri 
din 
Secţiile 
Legături 
Externe 


A luat prima ceaşcă şi a venit în 
faţa mea, aşezându-se în genunchi şi 
depunând-o pe tatami cu ambele mâini 
şi efectuând o profundă înclinare. 

M-am înclinat la rândul meu şi 
am preluat ceaşca, folosind tot ambele 
mâini. Am ridicat-o la înălţimea 
ochilor, am efectuat trei rotiri uşoare 
în sensul acelor ceasornicului, 
admirând frumuseţea şi calitatea 
porţelanului şi apoi, cu sorbituri mici, 
am savurat ceaiul verde. Am efectuat 
apoi încă trei rotiri, însă în sens invers, 
admirând în continuare ceaşca, după 
care am depus-o jos şi am efectuat la 
rândul meu o înclinare profundă. 

Gazda mă privea în tot acest timp 
cu mare mulțumire pe figură, când 
am sorbit ceaiul şi când am admirat 
porțelanul. 

1979 - la Nagasaki - Ceremonia ceaiului 


Colegii mei se uitau cu ochi mari 
la mine, minunându-se de cunoştinţele 
mele în protocolul tradițiilor japoneze. 
De fapt, nici nu bănuiau instructajul 
pe care-l primisem cu anticipație de la 
un locotenent japonez din Secţia 
Legături Externe, care mă implora să 
memorez totul, pentru a nu rata 
ceremonia. 


ând pe rând, fiecare ataşat 
militar a băut ceaiul, 
executând aceleaşi mişcări 


văzute la mine. Singurele dificultăţi 
apăruseră la şederea mai îndelungată 
în stilul japonez. Picioarele amorţiseră 


şi majoritatea prefera ulterior să stea 
pe şezut, cu picioarele adunate în faţă. 
Era mai acceptabil, iar gazdele ne 
priveau cu înţelegere şi îngăduință. 

S-a confirmat deplin efectul benefic 
al ceremoniei ceaiului. Un aer de pace 
şi seninătate domnea în cadrul 
întregului grup. Ceremonia ceaiului, 
sau Cha-No-Yu, se dovedea a fi o 
manifestare spirituală pentru atingerea 
aşa-numitei stări Wa (Armonie), în 
care individul îşi regăseşte seninătatea 
şi calmul, într-o ambianţă de totală 
simplitate, puritate şi graţie. 

Pentru a completa efectele 
ceremoniei ceaiului, am fost invitaţi să 
facem o vizită la o clădire din Nagasaki, 
purtând denumirea de Glover House 
sau Casa mănuşarului, o veche 
reşedinţă engleză situată într-un parc 


e Observatorul militar 


stil european şi cu vedere la apele 
Portului Nagasaki. Probabil că numele 
casei a provenit de la obiceiul englezilor 
de a purta mănuşi. 

Autohtonii pretind că în această 
casă ar fi locuit o femeie japoneză a cărei 
dramă ar fi stat la baza libretului operei 
lui Giacomo Puccini, intitulată 
Madama Butterfly sau Cio-Cio-San. 

Casa, devenită muzeu, prezintă un 
istoric al acestei opere în Japonia, cu 
imagini de decoruri şi interpreţi celebri 
şi exemplare scrise ale operei. 

Am fost conduşi pe un fel de cerdac 
al casei, orientat către apele portului, 
unde se presupune că Cio-Cio-San 
aştepta zile întregi reîntoarcerea 
ofițerului englez de care era 
îndrăgostită. 


a întoarcerea din această 

frumoasă călătorie, în ziua 

de 26 octombrie, am fost 
trezit din reverie de ştirile despre 
asasinarea preşedintelui Coreii de Sud, 
Park Chung Hee, de către unul dintre 
colaboratorii săi apropiaţi, şeful 
Agenţiei Centrale pentru Informaţii. Se 
pare că era o manifestare a luptei 
pentru putere în ierarhia militară. 

Guvernul japonez era alertat. 
Exista teamă faţă de menţinerea 
stabilităţii interne în Coreea de Sud, 
cu implicaţiile ei profunde asupra păcii 
şi stabilităţii în zonă. 

Ataşaţii militari acreditaţi şi în 
Coreea de Sud au plecat imediat la 
Seul, pentru a urmări în direct evoluţia 
situaţiei. Autorităţile americane au 
trimis imediat în apropierea coastelor 
Coreii de Sud o grupare navală din 
Flota 7 care, pentru orice eventuali- 
tate, să întărească dispozitivul militar 
de la sud de paralela 38. 

În Coreea de Sud se semnalau 
acţiuni intense sud-coreene şi 
americane pentru găsirea unui 
succesor la preşedinţie, care să 
întrunească un anumit consens şi 
să calmeze iritarea generală şi 
neliniştea provocate de asasinat. 

Și pentru ca situaţia la sfârşitul 
anului 1979 să fie şi mai complicată, 
la 4 noiembrie s-a produs atacul asu- 
pra Ambasadei SUA din Teheran, 
care a pus capăt relaţiilor oficiale 
între SUA şi Iran şi a creat o nouă 
situație de criză. Începeau zile tot 
mai grele pentru administraţia 
Carter, cu reverberaţii inerente în 
politica externă japoneză. 

